Gunnar Myrvang

Gunnar Myrvang (født 26. februar 1950 i Lunner) er en tidligere norsk politiker og Statoil-direktør.

På åtti- og nittitallet jobbet Myrvang som politisk rådgiver for flere Arbeiderparti-regjeringer. I Brundtlands andre regjering var han utredningssekretær og personlig sekretær i Olje- og energidepartementet. Han ble statssekretær i Olje- og energidepartementet fra 31. januar 1992, noe han var frem til 29. september 1995 (i det som da het Nærings- og energidepartementet).

Myrvang er utdannet siviløkonom. Etter karrieren i Olje- og energidepartementet jobbet Myrvang med kommunikasjon i Statoil, blant annet som leder for selskapets avdeling for samfunnskontakt. Han har også vært styreformann i Naturkraft. Myrvang ble pensjonist i 2018.

 Eksterne lenker 


Kategori:Norske siviløkonomer
Kategori:Statssekretærer fra Ap
Kategori:Politiske rådgivere fra Arbeiderpartiet
Kategori:Personer tilknyttet Statoil